Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/023 IT/Antonio Merloni SpA από την lταλία) /* COM/2013/090 final - 2013/ () */





ΑΙΤΙΟΛΟΓΙΚΗ ΕΚΘΕΣΗ Το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[1] επιτρέπει την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) μέσω μηχανισμού ευελιξίας, μέχρι το ποσό των 500 εκατομμυρίων ευρώ ετησίως, επιπλέον των σχετικών κονδυλίων του δημοσιονομικού πλαισίου. Οι κανόνες που εφαρμόζονται στις συνεισφορές του ΕΤΠ καθορίζονται στον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση Ευρωπαϊκού Ταμείου Προσαρμογής στην Παγκοσμιοποίηση[2]. Στις 29 Δεκεμβρίου 2011, η Ιταλία υπέβαλε την αίτηση EGF/2011/023 IT/Antonio Merloni για χρηματοδοτική συνεισφορά του ΕΤΠ, ύστερα από τις απολύσεις στην εταιρεία Antonio Merloni SpA στην Ιταλία. Μετά από λεπτομερή εξέταση της εν λόγω αίτησης, η Επιτροπή έκρινε, σύμφωνα με το άρθρο 10 του κανονισμού (ΕΚ) αριθ. 1927/2006, ότι πληρούνται οι όροι για τη χορήγηση χρηματοδοτικής συνεισφοράς στο πλαίσιο του εν λόγω κανονισμού. ΠΕΡΙΛΗΨΗ THΣ ΑΙΤΗΣΗΣ ΚΑΙ ΑΝΑΛΥΣΗ Βασικά στοιχεία: || Αριθ. αναφοράς ΕΤΠ || EGF/2011/023 Κράτος μέλος || Ιταλία Άρθρο 2 || (a) Κύρια επιχείρηση || Antonio Merloni SpA Προμηθευτές και παραγωγοί του επόμενου σταδίου παραγωγής || 0 Περίοδος αναφοράς || 23.8.2011 – 23.12.2011 Ημερομηνία έναρξης των εξατομικευμένων υπηρεσιών || 29.3.2012 Ημερομηνία εφαρμογής || 29.12.2011 Απολύσεις κατά τη διάρκεια της περιόδου αναφοράς || 1 517 Απολύσεις πριν και μετά την περίοδο αναφοράς || 0 Σύνολο επιλέξιμων απολυμένων εργαζομένων || 1 517 Απολυμένοι εργαζόμενοι για τους οποίους ζητείται υποστήριξη || 1 517 Δαπάνες για τις εξατομικευμένες υπηρεσίες (σε ευρώ) || 7 451 972 Δαπάνες για τη χρήση του ΕΤΠ[3] (σε ευρώ) || 298 000 Δαπάνες για τη χρήση του ΕΤΠ (%) || 3,84 Συνολικός προϋπολογισμός (σε ευρώ) || 7 749 972 Συνεισφορά του ΕΤΠ (65 %) (σε ευρώ) || 5 037 482 1. Η αίτηση υποβλήθηκε στην Επιτροπή στις 29 Δεκεμβρίου 2011 και συμπληρώθηκε με επιπρόσθετα στοιχεία έως τις 4 Σεπτεμβρίου 2012. 2. Η αίτηση πληροί τους όρους για παρέμβαση του ΕΤΠ, όπως αυτοί ορίζονται στο άρθρο 2 στοιχείο α) του κανονισμού (ΕΚ) αριθ. 1927/2006, και υποβλήθηκε εντός της προθεσμίας των 10 εβδομάδων η οποία προβλέπεται στο άρθρο 5 του εν λόγω κανονισμού. Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης ή της παγκόσμιας χρηματοπιστωτικής και οικονομικής κρίσης 3. Για την τεκμηρίωση της σύνδεσης των απολύσεων με την παγκόσμια χρηματοπιστωτική και οικονομική κρίση, η Ιταλία αναφέρει ότι ο τομέας των οικιακών συσκευών επλήγη σοβαρά από την κρίση. Από τα διαθέσιμα στοιχεία[4], επιβεβαιώνεται η σημαντική καθοδική τάση στην παραγωγή οικιακών συσκευών, κυρίως λόγω της μείωσης των εξαγωγών ιδίως στις Ηνωμένες Πολιτείες (‑30,5% το 2009 σε σύγκριση με το 2008) και την Ιαπωνία (‑11,40% την ίδια περίοδο). Η παραγωγή οικιακών συσκευών μειώθηκε στην ΕΕ-27 για τρία διαδοχικά έτη (από το 2007 έως 2009) σε σύγκριση με το αντίστοιχο προηγούμενο έτος και ανέκαμψε ελαφρώς μόνο το 2010. Παραγωγή οικιακών συσκευών – Δείκτης βιομηχανικής παραγωγής (ποσοστιαία μεταβολή σε σύγκριση με το προηγούμενο έτος) || 2006 || 2007 || 2008 || 2009 || 2010 EU27 || 5,5 || -3,1 || -8,8 || -17,6 || 1,2 Ιταλία || 4,0 || -1,4 || -13,8 || -24,2 || -6,3 Πηγή: Eurostat. 4. Η παραγωγή στην Ιταλία ακολούθησε την ίδια αρνητική τάση όπως και στον μέσο όρο των ΕΕ-27 και η πτωτική στροφή των εξαγωγών ήταν μεγαλύτερη από τον μέσο όρο των ΕΕ-27. Οι εξαγωγές στις Ηνωμένες Πολιτείες μειώθηκαν κατά 44,59 % το 2009 σε σύγκριση με το 2008 και οι εξαγωγές προς την Ιαπωνία κατά 29,87 %. Το 2010 η πτωτική τάση συνέχισε για τις ιταλικές οικιακές συσκευές. 5. Για να διατηρήσει το μερίδιο της στην αγορά απέναντι στον ανταγωνισμό από τις χώρες χαμηλού εργατικού κόστους όπως η Κίνα και η Τουρκία, η Antonio Merloni SpA, ο πέμπτος μεγαλύτερος κατασκευαστής συσκευών στην ΕΕ το 2002, άλλαξε τη στρατηγική πωλήσεων της και το 2006 άρχισε να πουλά τα προϊόντα της άμεσα με δικές της μάρκες. Όταν ξέσπασε η παγκόσμια χρηματοπιστωτική και οικονομική κρίση, η εταιρεία γνώρισε οικονομικές δυσκολίες που επιδεινώθηκαν με την αιφνίδια αυστηροποίηση των όρων πρόσβασης στην πίστωση. Το 2007 η εταιρεία Antonio Merloni, με κύκλο εργασιών σχεδόν 900 εκατομμύρια ευρώ, είχε οφειλές και υποχρεώσεις ύψους 500 εκατομμυρίων ευρώ. Η κάμψη της παραγωγής, που ακολούθησε την πτωτική τάση σε ευρωπαϊκό επίπεδο, σε συνδυασμό με τους χρηματοπιστωτικούς περιορισμούς, είχε ως αποτέλεσμα την υποβολή αιτήματος προς το υπουργείο Οικονομικής Ανάπτυξης με σκοπό να ισχύσουν για την εταιρεία οι διοικητικές διαδικασίες για μεγάλες εταιρείες σε περίοδο κρίσης και, τέλος, να παύσουν οι επιχειρηματικές δραστηριότητες της Antonio Merloni SpA. Συνολικά 2 217 εργαζόμενοι απολύθηκαν από τους οποίους οι 700 απορροφήθηκαν στην εταιρεία QA Group SpA. Η αίτηση αυτή καλύπτει, συνεπώς, τους 1 517 εργαζομένους που έμειναν χωρίς εργασία μετά το κλείσιμο της Antonio Merloni SpA. 6. Η Επιτροπή, στην αξιολόγησή της για την αίτηση EGF/2009/010 LT/Snaigė, είχε ήδη διαπιστώσει τις συνέπειες της οικονομικής και χρηματοπιστωτικής κρίσης για τις επιχειρήσεις του τομέα των οικιακών συσκευών. Αποδείξεις για τον αριθμό των απολύσεων και συμμόρφωση με τα κριτήρια του άρθρου 2 στοιχείο α) 7. Η Ιταλία υπέβαλε την παρούσα αίτηση με βάση τα κριτήρια παρέμβασης του άρθρου 2 στοιχείο α) του κανονισμού (ΕΚ) αριθ. 1927/2006, βάσει των οποίων απαιτούνται τουλάχιστον 500 απολύσεις σε χρονικό διάστημα τεσσάρων μηνών σε επιχείρηση κράτους μέλους, στις οποίες περιλαμβάνονται απολύσεις εργαζομένων από τους προμηθευτές της και παραγωγοί των επόμενων σταδίων του προϊόντος. 8. Στην αίτηση αναφέρονται 1 517 απολύσεις στην εταιρεία Antonio Merloni SpA κατά τη διάρκεια της τετράμηνης περιόδου αναφοράς από τις 23 Αυγούστου 2011 έως τις 23 Δεκεμβρίου 2011. Όλες αυτές οι απολύσεις υπολογίστηκαν σύμφωνα με τις διατάξεις του άρθρου 2 δεύτερο εδάφιο τρίτη περίπτωση του κανονισμού (EΚ) αριθ. 1927/2006. Η Επιτροπή έλαβε την επιβεβαίωση που απαιτείται σύμφωνα με το άρθρο 2 δεύτερο εδάφιο τρίτη περίπτωση για τον πραγματικό αριθμό των πραγματοποιηθεισών απολύσεων. Αιτιολόγηση του απρόβλεπτου χαρακτήρα αυτών των απολύσεων 9. Οι ιταλικές αρχές υποστηρίζουν ότι η χρηματοπιστωτική και οικονομική κρίση οδήγησε σε αιφνίδια κατάρρευση της παγκόσμιας οικονομίας με τεράστιο αντίκτυπο σε πολλούς τομείς. Η φύση της ύφεσης στον κλάδο των οικιακών συσκευών, με τον ξαφνικό περιορισμό των συνθηκών πρόσβασης σε χρηματοοικονομική πίστωση και την ταχεία επιβράδυνση των νέων παραγγελιών, ήταν πρωτοφανής τα τελευταία χρόνια. Εξαιτίας της κρίσης οι οικονομικές εξελίξεις από το 2008 και έπειτα δεν ακολούθησαν την τάση των προηγούμενων ετών. Το κλείσιμο της εταιρείας Antonio Merloni SpA και οι απολύσεις δεν θα μπορούσαν, επομένως, να είχαν προβλεφθεί ή να αποτραπεί εύκολα. Προσδιορισμός των επιχειρήσεων που προβαίνουν σε απολύσεις και των εργαζομένων τους οποίους αφορά η συνδρομή 10. Η αίτηση αφορά 1 517 απολύσεις στην εταιρεία Antonio Merloni SpA. Τα μέτρα του ΕΤΠ απευθύνονται στο σύνολο αυτών των εργαζομένων. 11. Η κατανομή των εργαζομένων για τους οποίους ζητείται ενίσχυση έχει ως εξής: Κατηγορία || Αριθμός || Ποσοστό Άνδρες || 1 063 || 70,07 Γυναίκες || 454 || 29,93 Πολίτες ΕΕ || 1 450 || 95,58 Μη υπήκοοι της ΕΕ || 67 || 4,42 Ηλικίας 15-24 ετών || 0 || 0,00 Ηλικίας 25-54 ετών || 1 322 || 87,15 Ηλικίας 55-64 ετών || 193 || 12,72 Άνω των 64 ετών || 2 || 0,13 12. Από τους εργαζομένους στους οποίους απευθύνονται τα μέτρα οι 71 είναι άτομα με αναπηρίες ή έχουν χρόνια προβλήματα υγείας. 13. Από πλευράς επαγγελματικών κατηγοριών, η κατανομή έχει ως εξής: Κατηγορία || Αριθμός || Ποσοστό Ανώτερα διοικητικά και διευθυντικά στελέχη || 8 || 0,53 Επαγγελματίες || 14 || 0,92 Τεχνικοί και ασκούντες συναφή επαγγέλματα || 23 || 1,52 Υπάλληλοι γραφείου || 50 || 3,30 Τεχνίτες και εργάτες σε τεχνικά επαγγέλματα || 72 || 4,75 Χειριστές εγκαταστάσεων και μηχανών και εργάτες συναρμολόγησης || 1 308 || 86,22 Ανειδίκευτοι εργάτες || 42 || 2,76 14. Σύμφωνα με το άρθρο 7 του κανονισμού (ΕΚ) αριθ. 1927/2006, η Ιταλία έχει επιβεβαιώσει ότι εφαρμόζει πολιτική ισότητας μεταξύ γυναικών και ανδρών αλλά και μη διακρίσεων και θα εξακολουθήσει να την εφαρμόζει κατά τα διάφορα στάδια υλοποίησης των μέτρων και, ιδίως, όσον αφορά την πρόσβαση στο ΕΤΠ. Περιγραφή της εξεταζόμενης περιοχής, καθώς και των αρχών και των ενδιαφερόμενων φορέων της 15. Οι περιοχές που θίγονται από τις απολύσεις είναι οι περιφέρειες Μάρκε και Ουμβρία και ιδίως οι επαρχίες της Ανκόνα και της Περούτζια, όπου βρίσκονταν τα εργοστάσια της Antonio Merloni SpA. 16. Ως συνέπεια της παγκόσμιας οικονομικής και χρηματοπιστωτικής κρίσης, ο αριθμός των επιχειρήσεων που δραστηριοποιούνται και στις δύο επαρχίες μειώθηκε. Υπήρξε επίσης σταδιακή αύξηση του τριτογενούς τομέα που οδήγησε σε συρρίκνωση της γεωργίας, του εμπορίου και της βιομηχανίας. Στην Ανκόνα οι γεωργικές επιχειρήσεις μειώθηκαν κατά 1,2 % και τώρα αναλογούν στο 18,8 % του συνολικού αριθμού των εν ενεργεία επιχειρήσεων. Ο τομέας των κατασκευών παρέμεινε αρκετά σταθερός, ενώ ο αριθμός των εταιρειών στον τομέα του εμπορίου σημείωσε ελαφρά αύξηση (+0,3 %) και τώρα αντιπροσωπεύει το 26,4 % του συνολικού αριθμού των επιχειρήσεων στην επαρχία. Το ποσοστό αυτό είναι, ωστόσο, μικρότερο από τον εθνικό μέσο όρο (27,2 %). Όλα αυτά τα αριθμητικά στοιχεία αναφέρονται στο 2010 σε σχέση με το προηγούμενο έτος. Στην Περούτζια, την ίδια περίοδο, ο αριθμός των γεωργικών επιχειρήσεων μειώθηκε κατά 0,9 %, αλλά ακόμα αντιστοιχεί στο 22,6 % του συνολικού αριθμού των εν ενεργεία επιχειρήσεων στην επαρχία. Ο κατασκευαστικός τομέας μειώθηκε, επίσης, ελαφρά (-0,6 %), ενώ οι εταιρείες που ασχολούνται με το εμπόριο αυξήθηκαν (+1,1%) και αντιπροσωπεύουν τώρα το 23,4 % του συνόλου των επιχειρήσεων. Ωστόσο, όπως συμβαίνει και με την Ανκόνα, το μερίδιο των εμπορικών επιχειρήσεων, ως ποσοστό όλων των επιχειρήσεων στην επαρχία αυτή (23,4 %), είναι μικρότερο από τον εθνικό μέσο όρο. 17. Οι κύριοι ενδιαφερόμενοι είναι οι περιφέρειες Ουμβρία και Μάρκε (Regione Umbria και Regione Marche) και, ιδίως, οι δημόσιες αρχές της Περούτζια και της Ανκόνα, καθώς και οι ακόλουθες συνδικαλιστικές ενώσεις: FIM-CISL[5], FIOM-CGIL[6], UILM-UIL[7], UGL metalmeccanici[8] και RSU[9]. Αναμενόμενος αντίκτυπος των απολύσεων όσον αφορά την απασχόληση σε τοπικό, περιφερειακό ή εθνικό επίπεδο 18. Στα χρόνια πριν από την κρίση, τόσο η επαρχία της Ανκόνα όσο και η επαρχία της Περούτζια είχαν ποσοστό ανεργίας χαμηλότερο από τον εθνικό μέσο όρο. Το 2009 η ανεργία αυξήθηκε κατά 40 % σε σύγκριση με το προηγούμενο έτος, ενώ το 2010 το ποσοστό της ανεργίας παρέμεινε σταθερό στην Περούτζια και μειώθηκε στην Ανκόνα κυρίως λόγω της μείωσης του ποσοστού δραστηριότητας παρά λόγω της αύξησης της απασχόλησης. Το 2009 το περιφερειακό ΑΕγχΠ μειώθηκε, σε σύγκριση με το προηγούμενο έτος, κατά 3 % περίπου και ο κύκλος εργασιών συρρικνώθηκε κατά 14,6 % στο Μάρκε και κατά 16,4 % στην Ουμβρία. Η συρρίκνωση αυτή είχε ως αποτέλεσμα την αύξηση των ωρών στο πλαίσιο του CIG[10] στους τομείς μεταποίησης κατά 368 % στο Μάρκε και κατά 444 % στην Ουμβρία. Οι 1 517 απολύσεις της Antonio Merloni SpA, στις οποίες αναφέρεται η αίτηση, επιδείνωσαν την κατάσταση αυτή. Συντονισμένη δέσμη εξατομικευμένων υπηρεσιών προς χρηματοδότηση και κατανομή των εκτιμώμενων δαπανών, συμπεριλαμβανομένης της συμπληρωματικότητας με δράσεις που χρηματοδοτούνται από τα διαρθρωτικά ταμεία 19. Όλα τα ακόλουθα μέτρα συνδυάζονται για να διαμορφώσουν μια συντονισμένη δέσμη εξατομικευμένων υπηρεσιών οι οποίες στοχεύουν στην επανένταξη των εργαζομένων στην αγορά εργασίας: – Επαγγελματικός προσανατολισμός: – πρόκειται για μια σειρά από δομημένες συνεντεύξεις και στοχευμένα μέσα, όπως ανάλυση των δεξιοτήτων και προφίλ απασχολησιμότητας, ώστε να εντοπιστούν τομείς στους οποίους οι εργαζόμενοι μπορούν να βελτιώσουν τα προσόντα τους και να υποστηριχθούν κατά τον καθορισμό των επαγγελματικών τους στόχων. – Συνδρομή για την αναζήτηση εργασίας: εδώ περιλαμβάνεται η χάραξη εξατομικευμένης στρατηγικής για αυτοπροβολή και αναζήτηση εργασίας. Παρέχεται στήριξη στους εργαζομένους ώστε να κάνουν αίτηση για θέσεις εργασίας προς ενδιαφερόμενες επιχειρήσεις και, αν χρειαστεί, τους παρέχεται κατάρτιση ώστε να μπορέσουν να δεχθούν προσφορές εργασίας. – Προώθηση της επιχειρηματικότητας: Υπηρεσίες μέντορα για απολυμένους εργαζομένους που έχουν επιχειρηματικές ιδέες στον σχεδιασμό νέων επιχειρηματικών δραστηριοτήτων. – Επαγγελματική κατάρτιση και αναβάθμιση των δεξιοτήτων: Οι απολυμένοι εργαζόμενοι λαμβάνουν κουπόνι αξίας 1 300 ευρώ που μπορούν να δαπανήσουν για κατάρτιση. Το κουπόνι μπορεί να χρησιμοποιηθεί σε οργανισμό ειδικευμένης κατάρτισης ή εταιρεία στην οποία θα επανεκπαιδευτεί ο απολυθείς, μετά την πρόσληψή του, ή σε εταιρεία που παρέχει εξάσκηση στην επιχείρηση. Το κουπόνι συνδέεται στενά με τη συμφωνηθείσα διαδρομή για επανένταξη του εργαζομένου. – Επαγγελματική καθοδήγηση για τους άνω των 50 ετών: το μέτρο αυτό προορίζεται για την παροχή ειδικής στήριξης σε εργαζομένους ηλικίας άνω των 50 των, ώστε να ενθαρρυνθούν να παραμείνουν στην αγορά εργασίας. – Επίδομα αναζήτησης εργασίας: για κάθε μέρα που συμμετέχουν σε μέτρα του ΕΤΠ, οι εργαζόμενοι θα λαμβάνουν επίδομα ισοδύναμο με μία ημέρα από το επίδομα κάλυψης των απολύτως προς το ζην αναγκαίων που χορηγεί το ιταλικό 'CIGS'. – Αποζημίωση πρόσληψης: Η παροχή αυτή αφορά τους απολυμένους εργαζομένους, διότι διευκολύνει την απασχόλησή τους σε μόνιμες θέσεις σε διαφορετική επιχείρηση. Το σχετικά μεγάλο ποσό των 5 000 ευρώ ανά εργαζόμενο, που καταβάλλεται στο νέο εργοδότη για την πρόσληψη των εργαζομένων που βρίσκονται στη δυσχερέστερη θέση και έχουν σχετικά λίγα προσόντα, αντανακλά την επένδυση που πρέπει να πραγματοποιήσει ο νέος εργοδότης για την επανεκπαίδευση του εργαζομένου και την προετοιμασία του για τα νέα καθήκοντά του. – Συνδρομή στις δαπάνες μετακίνησης: Οι εργαζόμενοι που συμμετέχουν στα μέτρα θα λάβουν έως και 300 ευρώ ως συνεισφορά στα έξοδα μετακίνησής τους, αν χρειάζεται να διανύσουν πάνω από 25 χλμ για να μεταβούν στην πόλη όπου λαμβάνουν χώρα τα μέτρα. – Συνεισφορά στις δαπάνες αλλαγής τόπου διαμονής: Οι εργαζόμενοι που αποδέχονται θέση εργασίας η οποία συνεπάγεται αλλαγή του τόπου κατοικίας τους θα λαμβάνουν κατ’ αποκοπή ποσό 5 000 ευρώ για την κάλυψη των αναγκαίων δαπανών. Πρόκειται για ποσό που καταβάλλεται άπαξ με την υποβολή των δικαιολογητικών για την πραγματοποιηθείσα δαπάνη. 20. Οι δαπάνες για τη χρήση του ΕΤΠ, που περιλαμβάνονται στην αίτηση σύμφωνα με το άρθρο 3 του κανονισμού (EΚ) αριθ. 1927/2006, καλύπτουν προπαρασκευαστικές δραστηριότητες, δραστηριότητες διαχείρισης και ελέγχου, καθώς και δραστηριότητες ενημέρωσης και δημοσιότητας. 21. Οι εξατομικευμένες υπηρεσίες που παρουσίασαν οι ιταλικές αρχές αποτελούν ενεργητικά μέτρα για την αγορά εργασίας εντός του πλαισίου των επιλέξιμων δράσεων που ορίζονται στο άρθρο 3 του κανονισμού (ΕΚ) αριθ. 1927/2006. Οι ιταλικές αρχές εκτιμούν ότι το συνολικό κόστος ανέρχεται σε 7 749 972 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 7 451 972 ευρώ και οι δαπάνες για τη χρήση του ΕΤΠ ανέρχονται σε 298 000 ευρώ (3,84 % του συνολικού ποσού). Η αιτηθείσα συνολική συνεισφορά από το ΕΤΠ είναι 5 037 482 ευρώ (65 % των συνολικών δαπανών). Δράσεις || Εκτιμώμενος αριθμός εργαζομένων για τους οποίους ζητείται ενίσχυση || Εκτιμώμενο κόστος ανά εργαζόμενο για τον οποίο ζητείται ενίσχυση (σε ευρώ) || Συνολικό κόστος (ΕΤΠ και εθνική συγχρηματοδότηση) (σε ευρώ) Εξατομικευμένες υπηρεσίες (άρθρο 3 πρώτο εδάφιο του κανονισμού (ΕΚ) αριθ. 1927/2006) Επαγγελματικός προσανατολισμός (Orientamento professionale) || 1 517 || 36 || 54 612 Υποστήριξη για την αναζήτηση εργασίας (Assistenza alla ricerca attiva) || 1 517 || 180 || 273 060 Προώθηση της επιχειρηματικότητας (Assistenza all'autoimprenditorialità) || 280 || 240 || 67 200 Επαγγελματική κατάρτιση και αναβάθμιση των δεξιοτήτων (Voucher formativo) || 1 011 || 1 300 || 1 314 300 Καθοδήγηση για τους άνω των 50 (Misure spechifiche di stimolo per lavoratori muri) || 280 || 210 || 58 800 Αποζημίωση αναζήτησης εργασίας (Indennita per la ricerca attiva) || 1 517 || 2 000 || 3 034 000 Αποζημίωση πρόσληψης (Bonus assunzionali) || 400 || 5 000 || 2 000 000 Συνδρομή για τα έξοδα μετακίνησης (Contributo per la mobilità formativa) || 500 || 300 || 150 000 Συνεισφορά στις δαπάνες αλλαγής τόπου διαμονής (Bonus per la mobilità territoriale) || 100 || 5 000 || 500 000 Υποσύνολο εξατομικευμένων υπηρεσιών || || 7 451 972 Δαπάνες για τη χρήση του ΕΤΠ (άρθρο 3 τρίτο εδάφιο του κανονισμού (ΕΚ) αριθ. 1927/2006) Προπαρασκευαστικές δραστηριότητες || || 30 000 Διαχείριση || || 125 000 Ενημέρωση και δημοσιότητα || || 36 000 Δραστηριότητες ελέγχου || || 107 000 Υποσύνολο δαπανών για τη χρήση του ΕΤΠ || || 298 000 Σύνολο εκτιμώμενου κόστους || || 7 749 972 Συνεισφορά ΕΤΠ (65 % του συνολικού κόστους) || || 5 037 482 22. Η Ιταλία επιβεβαιώνει ότι τα μέτρα που περιγράφονται ανωτέρω είναι συμπληρωματικά προς τις ενέργειες που χρηματοδοτούνται από τα διαρθρωτικά ταμεία. Σύμφωνα με τις ιταλικές αρχές, η απουσία διπλής χρηματοδότησης εξασφαλίζεται χάρη στον μόνιμο συντονισμό των θεσμικών παραγόντων που είναι υπεύθυνοι για τον σχεδιασμό και τη διαχείριση των οικονομικών πόρων των διαρθρωτικών ταμείων και του ΕΤΠ. Ημερομηνία/-ες κατά την/τις οποία/-ες άρχισε ή προβλέπεται να αρχίσει η παροχή εξατομικευμένων υπηρεσιών στους θιγόμενους εργαζομένους 23. Στις 29 Μαρτίου 2012 η Ιταλία ξεκίνησε την παροχή εξατομικευμένων υπηρεσιών στους πληττόμενους εργαζομένους που περιλαμβάνονται στη συντονισμένη δέσμη μέτρων η οποία προτάθηκε για συγχρηματοδότηση από το ΕΤΠ. Η ημερομηνία αυτή αποτελεί, συνεπώς, την έναρξη της περιόδου επιλεξιμότητας για κάθε βοήθεια την οποία θα μπορούσε να χορηγήσει το ΕΤΠ. Διαδικασίες διαβούλευσης με τους κοινωνικούς εταίρους 24. Η δυνατότητα αξιοποίησης της ενίσχυσης του ΕΤΠ ενσωματώθηκε στο «Accordo di Programm», μια συμφωνία που υπεγράφη το 2010 από το υπουργείο Οικονομικής ανάπτυξης και τις επαρχίες Εμίλια-Ρομάνια, Μάρκε και Ουμβρία, και στη συνέχεια απέσπασε τη συμφωνία των κοινωνικών εταίρων. Τον Νοέμβριο του 2011 ζητήθηκε η γνώμη των κοινωνικών εταίρων για τη συντονισμένη δέσμη των συγχρηματοδοτούμενων από το ΕΤΠ μέτρων. Επιπλέον, την υλοποίηση των μέτρων του ΕΤΠ θα παρακολουθεί η ομάδα συντονισμού του «Accordo di Programma». 25. Οι ιταλικές αρχές επιβεβαίωσαν ότι πληρούνται οι απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις. Πληροφορίες για τις ενέργειες που είναι υποχρεωτικές δυνάμει της εθνικής νομοθεσίας ή σύμφωνα με τις συλλογικές συμβάσεις εργασίας 26. Όσον αφορά τα κριτήρια που προβλέπονται στο άρθρο 6 του κανονισμού (ΕΚ) αριθ. 1927/2006, οι ιταλικές αρχές στην αίτησή τους: · διαβεβαίωσαν ότι η χρηματοδοτική συνεισφορά του ΕΤΠ δεν αντικαθιστά μέτρα που υπάγονται στην ευθύνη των επιχειρήσεων βάσει της εθνικής νομοθεσίας ή των συλλογικών συμβάσεων· · απέδειξαν ότι οι ενέργειες παρέχουν στήριξη σε μεμονωμένους εργαζομένους και δεν πρόκειται να χρησιμοποιηθούν για την αναδιάρθρωση εταιρειών ή τομέων· · διαβεβαίωσαν ότι οι προαναφερθείσες επιλέξιμες ενέργειες δεν επιχορηγούνται από άλλα χρηματοδοτικά μέσα της Ένωσης. Συστήματα διαχείρισης και ελέγχου 27. Η Ιταλία ενημέρωσε την Επιτροπή ότι η διαχείριση και ο έλεγχος της χρηματοδοτικής συνεισφοράς θα γίνεται από τους ίδιους φορείς που διαχειρίζονται και ελέγχουν τα μέτρα του ΕΚΤ. Οι περιφέρειες Μάρκε και Ουμβρία θα είναι τα ενδιάμεσα όργανα για τη διαχειριστική αρχή. Χρηματοδότηση 28. Με βάση την αίτηση της Ιταλίας, η προτεινόμενη συνεισφορά του ΕΤΠ στη συντονισμένη δέσμη εξατομικευμένων υπηρεσιών (καθώς και στη δαπάνη για τη χρήση του ΕΤΠ) ανέρχεται σε 5 037 482 ευρώ, ποσό που αντιπροσωπεύει το 65 % του συνολικού κόστους. Η χρηματοδοτική βοήθεια που προτείνει η Επιτροπή στο πλαίσιο του Ταμείου βασίζεται στις πληροφορίες που έδωσε η Ιταλία. 29. Λαμβάνοντας υπόψη το μέγιστο δυνατό ποσό χρηματοδοτικής συνεισφοράς από το ΕΤΠ βάσει του άρθρου 10 παράγραφος 1 του κανονισμού (EΚ) αριθ. 1927/2006, καθώς και τα περιθώρια για την ανακατανομή πιστώσεων, η Επιτροπή προτείνει την κινητοποίηση του ΕΤΠ για το σύνολο του ανωτέρω ποσού το οποίο θα διατεθεί στο πλαίσιο του τομέα 1α του δημοσιονομικού πλαισίου. 30. Το προτεινόμενο ποσό χρηματοδοτικής συνεισφοράς θα αφήνει διαθέσιμο για χρηματοδότηση κατά τη διάρκεια των τελευταίων τεσσάρων μηνών του έτους ποσοστό άνω του 25 % του μέγιστου ετήσιου ποσού του ΕΤΠ, όπως επιβάλλει το άρθρο 12 παράγραφος 6 του κανονισμού (ΕΚ) αριθ. 1927/2006. 31. Με την υποβολή της παρούσας πρότασης κινητοποίησης του ΕΤΠ, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 28 της διοργανικής συμφωνίας της 17ης Μαΐου 2006, ώστε να επιτευχθεί η συμφωνία των δύο μερών της αρμόδιας για τον προϋπολογισμό αρχής για την ανάγκη χρησιμοποίησης του ΕΤΠ και του απαιτούμενου ποσού. Η Επιτροπή καλεί το πρώτο από τα δύο μέρη της αρμόδιας για τον προϋπολογισμό αρχής που θα καταλήξει σε συμφωνία για το σχέδιο της πρότασης κινητοποίησης, στο κατάλληλο πολιτικό επίπεδο, να ενημερώσει το άλλο μέρος και την Επιτροπή σχετικά με τις προθέσεις του. Σε περίπτωση διαφωνίας ενός εκ των δύο μερών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. 32. Η Επιτροπή υποβάλλει χωριστά αίτηση μεταφοράς για την εγγραφή στον προϋπολογισμό του 2013 ειδικών πιστώσεων ανάληψης υποχρεώσεων, όπως απαιτεί το σημείο 28 της διοργανικής συμφωνίας της 17ης Μαΐου 2006. Πηγή των πιστώσεων πληρωμών 33. Οι πιστώσεις από τη γραμμή του προϋπολογισμού του ΕΤΠ θα χρησιμοποιηθούν για την κάλυψη του ποσού των 5 037 482 ευρώ που απαιτούνται για την παρούσα αίτηση. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/023 IT/Antonio Merloni SpA από την lταλία) ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τη διοργανική συμφωνία, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[11], και ιδίως το σημείο 28 της συμφωνίας αυτής, Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση[12], και ιδίως το άρθρο 12 παράγραφος 3, Έχοντας υπόψη την πρόταση της Ευρωπαϊκής Επιτροπής[13], Εκτιμώντας τα ακόλουθα: (1) Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας. (2) Για τις αιτήσεις που υποβλήθηκαν από την 1η Μαΐου 2009 έως τις 30 Δεκεμβρίου 2011 το πεδίο εφαρμογής του ΕΤΠ διευρύνθηκε, ώστε να περιλαμβάνει και την υποστήριξη απολυθέντων εργαζομένων, των οποίων η απόλυση ήταν άμεση συνέπεια της παγκόσμιας χρηματοπιστωτικής και οικονομικής κρίσης. (3) Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ εντός του ετήσιου ανώτατου ορίου των 500 εκατομμυρίων ευρώ. (4) Στις 29 Δεκεμβρίου 2011 η Ιταλία υπέβαλε αίτηση για την κινητοποίηση του ΕΤΠ, όσον αφορά τις απολύσεις στην επιχείρηση Antonio Merloni SpA, και την συμπλήρωσε με πρόσθετες πληροφορίες έως τις 4 Σεπτεμβρίου 2012. Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Η Επιτροπή προτείνει, συνεπώς, να διατεθεί ποσό 5 037 482 ευρώ. (5) Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ιταλία, ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2013, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) για την παροχή του ποσού των 5 037 482 ευρώ σε πιστώσεις αναλήψεων υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139 της 14.6.2006, σ. 1. [2] ΕΕ L 406 της 30.12.2006, σ. 1. [3] Σύμφωνα με το άρθρο 3 τρίτο εδάφιο του κανονισμού (ΕΚ) αριθ. 1927/2006. [4] Eurostat, Εμπόριο των ΕΕ-27 από το 1988, από τη SITC. [5] Federazione Italiana Metalmeccanici – Confederazione Italiana Sindacato Lavoratori. [6] Federazione Impiegati e Operai Metallurgici. [7] Unione Italiana lavoratori Metalmeccanici – Confederazione General Italiana del Lavoro. [8] Unione Generale del Lavoro Metalmeccanici. [9] Rappresentanza Sindacale Unitaria. [10] Το CIG είναι ένα σύστημα στο πλαίσιο του ιταλικού νόμου, που συνίσταται σε χρηματική παροχή που καταβάλλει το Istituto Nazionale della Previdenza Sociale-INPS (Εθνικό Ίδρυμα Κοινωνικής Ασφάλισης) στους εργαζομένους που βρίσκονται σε αναστολή εργασίας ή εργάζονται μειωμένες ώρες. [11] ΕΕ C 139 της 14.6.2006, σ. 1. [12] ΕΕ L 406 της 30.12.2006, σ. 1. [13] ΕΕ C […] της […], σ. […].